Un sejur la mare cu bani puțini este doar un vis pentru cei care au sperat să prindă programul "Litoralul pentru toţi". Hotelierii nu se grăbesc să se înscrie. Pe de altă parte, şi dacă ar vrea să meargă, turiştii nu prea au ce face în extrasezon. Terasele sunt închise, posibilităţi de distracţie nu există şi nici vremea nu e prea bună.

Prețuri mici, turiști puțini la mare EMBED VIDEO LINK CU VIDEO Embed: Link:

Din nordul şi până în sudul litoralului, hotelierii sunt pregătiți să primească 15.000 mii de turişti prin programul social "Litoralul pentru toţi".

Tarifele pentru 6 nopţi de cazare în stațiunile din nord pornesc de la 205 lei la un hotel de o stea, fără mic dejun, şi 605 lei la un hotel de 4 stele, cu mic dejun inclus. În sudul litoralului sunt prețuri chiar mai mici.

Pe plajă sau în stațiuni sunt însă doar câțiva turiști. Opţiuni de distracţie nu prea există.

Mai puţin de 40 hoteluri s-au înscris în programul "Litoralul pentru toţi". Locurile pot fi cumpărate de la agenţiile de turism, dar și direct de la recepţiile hotelurilor.

Mai toată lumea are acum preţuri promoţionale pe litoral. Pachetele sunt personalizate în funcţie de preferinţele turiştilor.

Programul "Litoralul pentru toţi" se încheie pe 14 iunie. Atunci vor începe să crească preţurile.

ŞTIRILE ZILEI